Public procurement notice: Prior Information Notice Without Call For Competition
Published: 2023-09-01
Buyer: Lapin hyvinvointialue
Country: FI
Contract type: Services
CPV classification: 50114000: Repair and maintenance services of trucks
Estimated value: 780000 EUR

Technical requirements: Lapin hyvinvointialueen Lapin pelastuslaitos valmistelee Scania merkkisten paloautojen huolenpitosopimuksen kilpailuttamista. Lapin hyvinvointialue kutsuu tällä ennakkoilmoituksella kaikki hankinnasta kiinnostuneet markkinavuoropuheluun.
Lapin hyvinvointialueella on Lapin pelastuslaitoksen käytössä tällä hetkellä noin 60 Scania-merkkisellä alustalla olevaa paloautoa. Lapin hyvinvointialue valmistelee huolenpitosopimuksen kilpailuttamista näille autoille.
Huolenpitosopimuksen tulee kattaa sopimusajoneuvoille vähintään seuraavat merkkikohtaiset tehtävät; vuosihuollot, vuosikatsastukset sekä korjaukset. Vuosittaisten alustanhuoltojen yhteydessä tulee suorittaa myös päällirakenteen huolto- ja korjaustyöt sovittavilta osin. Päällirakenteen huoltotöitä ovat mm. palopumpun öljynvaihto vuosittain, hydrauliöljyjen ja suodattimien vaihto tarvittavilta osin sekä ilmastointilaitteen huolto. Joidenkin autojen osalta huollettavaksi ja tarkastettavaksi tulisi myös nostimia ja henkilönostimia ja nämä tulisi kuulua samaan sopimukseen. Autojen huoltopaikat tulee olla Lapin maakunnan alueella, vähintään Rovaniemellä ja Meri- Lapin (Kemi / Tornio) alueella.
Ajoneuvojen huollot ja korjaukset suoritetaan ajoneuvon valmistajan määrittelemien huolto-, korjaus- ja toimintaohjeiden mukaisesti. Ajoneuvojen huolloissa ja korjauksissa käytetään ainoastaan merkkikohtaisia alkuperäisosia. Ajoneuvoille laaditaan yhteistyössä Lapin pelastuslaitoksen ja toimittajan kanssa ajoneuvokohtaiset huoltosuunnitelmat, jotka sisältää valmistajan määrittelemät alustakohtaiset huolto- ja tarkastuskohteet, sekä päällirakenteen huoltokohteet. Ajoneuvot huolletaan vähintään kerran vuodessa. Ajoneuvojen huoltojen ajankohdat sovitaan pelastuslaitoksen ja toimittajan kanssa yhteistyössä. Ajoneuvot katsastetaan (määräaikaiskatsastus) huoltojen yhteydessä.
Huollot suunnitellaan ja suoritetaan siten, että nämä haittaavat mahdollisimman vähän pelastuslaitoksen tehtävien suorittamisen toimintavalmiutta. Kiireettömät ja toimintavalmiutta haittaamattomat korjaukset suoritetaan pääsääntöisesti ko. ajoneuvon huollon yhteydessä (sovitaan tapauskohtaisesti). Kiireelliset huolto-tehtävät tulisi pystyä suorittamaan Lapin maakunnan alueella mahdollisimman pian, kuitenkin 24h sisällä sisältäen tarvittavien varaosien toimittamisen. Sopimukseen tulisi sisältyä 24H vuorokaudessa päivystävän huoltoauton palvelut koko Lapin alueella. Lisäksi sopimukseen tulisi sisältyä korjauksen- / huollon neuvonta-palvelu suomenkielellä vuoden jokaisena päivänä, 24/7/365.
Tällä ennakkoilmoituksella hankintayksikkö pyytää tulevasta hankinnasta kiinnostuneita palveluntarjoajia ilmoittautumaan markkinavuoropuheluun, jolloin palveluntarjoajilla on mahdollisuus käydä hankintaa koskevaa vuoropuhelua hankintayksikön kanssa.
Markkinavuoropuhelun tarkoituksena on kartoittaa hankinnasta kiinnostuneita palveluntarjoajia. Markkinavuoropuhelu toteutetaan keskustelutilaisuudella hankintayksikön ja hankinnasta kiinnostuneen tahon välillä.
Tämä ei ole hankintailmoitus eikä tarjouspyyntö. Tietopyyntöön vastaaminen ei ole edellytys myöhemmin tulevaan tarjouskilpailuun osallistumiselle.
Tietopyyntö ei velvoita hankintayksikköä suorittamaan varsinaista hankintaa tai toteuttamaan hankintaa tietopyynnössä tai mahdollisissa markkinavuoropuheluissa kuvatulla tavalla.
Tietopyynnössä esitetyt kuvaukset ja hankintailmoituksen arvioitu julkaisuajankohta ovat alustavia ja suuntaa antavia ennakkotietoja.
Hankinnasta kiinnostuneita palveluntuottajia pyydetään ilmoittamaan kiinnostuksensa osallistua markkinavuoropuheluun 14.9.2023 klo 15 mennessä. Ilmoittautumiset Hankinta-asiantuntija Eero Koivulalle sähköpostilla osoitteeseen eero.koivula@lapha.fi


Award value: 780000